laion/Wikipedia-Exotic huggingface dataset:
ברל'ה זילברברג

דב ברל'ה זילברברג (11 במרץ 1928 - 3 ביולי 2007) היה אתלט ישראלי, אלוף ישראל, שיאן ישראל וזוכה מדליית כסף מהמכביה השלישית בקפיצה משולשת. זילברברג נולד בפולין. בנו של אליעזר. היה בהכשרה של קיבוץ דליה. הוא כונה "הרץ מהרי אפרים". הוא התגייס לפלמ"ח, ושרת בחטיבת הראל, בגדוד הרביעי בפלוגה ז'. הוא לחם בכל קרבות הגדוד. יחד עם רעייתו זהבה חשמונאי היה בין מייסדי קיבוץ הראל ועבד כמזכיר החוץ של הקיבוץ. בשנת 1954 עזב עם משפחתו את קיבוץ הראל וחזר לקיבוץ דליה. בתחרויות האתלטיקה של המכביה השלישית שנערכו בתל אביב באוקטובר 1950 זכה זילברברג במדליית כסף, בקפיצה משולשת בתוצאה של 12.60 מטר, אחרי ספילקין מדרום אפריקה (13.34 מטר) ולפני נסים קיוויתי שייצג את אנגליה. בתחרות שנערכה במרץ 1951 קבע זילברברג בקפיצה משולשת שיא ישראלי חדש של 13.18 מטר שיפור לשיאו של יצחק קלויזנר (13.07 מטר). חודשיים לאחר מכן, הוא שיפר את שיאו והעמידו על 13.26 מטר. בתחרות שנערכה בתל אביב במרץ 1952 קבע זילברברג בקפיצה משולשת שיא ישראלי חדש של 13.52 מטר, שיפור לשיא הוותיק בן ה-5 שנים של א. יצחקי (13.28 מטר). שלושה שבועות לאחר מכן, הוא קובע תוצאה טובה משיאו - 13.57 מטר. בתחרויות האתלטיקה של המכביה הרביעית שנערכו בתל אביב בספטמבר 1953 זכה זילברברג במדליית ארד, בקפיצה משולשת בתוצאה של 13.26 מטר, אחרי רוברט ריטנברג מארצות הברית (13.63 מטר) ודוד קושניר מישראל (13.58 מטר). נפטר ב-3 ביולי 2007. קפיצה משולשת: 13.52 מטר (1952), שיא ישראל בעבר מדיה וקבצים בנושא ברל'ה זילברברג בוויקישיתוף שיא חדש ל"הפועל" באתלטיקה קלה, דבר, 16 בנובמבר 1947 ספורט - אתלטיקה קלה, על המשמר, 5 באפריל 1950 11 שיאים חדשים הושגו ע"י ספורטאי "הפועל" בחו"ל, על המשמר, 3 במאי 1951 דבר הספורט, דבר, 25 באפריל 1952 כך הופענו באנקרה, דבר, 23 ביוני 1952 ספורט - אתלטיקה קלה, על המשמר, 2 בנובמבר 1952 ספורט - אתלטיקה קלה, על המשמר, 17 במאי 1953 דבר הספורט, דבר, 12 ביולי 1953 בריחה מהרדאר והפקרת פצועים, באתר News1 מחלקה ראשונה התקפה סיבובית על מנזר סן סימון - נקודת השפל של הפלמ"ח, באתר News1 מחלקה ראשונה "התקפת מצח" של אתלטי "הפועל" על טבלת השיאים, דבר, 30 במרץ 1952 ברל'ה זילברברג, באתר הפלמ"ח ספורט - אתלטיקה קלה, על המשמר, 18 במרץ 1951 זהבה זילברברג, באתר הפלמ"ח הישגי הפועל בזגרב, דבר, 1 ביוני 1951 ספורט - אתלטיקה קלה, על המשמר, 20 באפריל 1952 במכביה ה-4, דבר, 22 בספטמבר 1953
סקוט מק'קול

סקוט מק'קול (באנגלית: Scott McCall) הוא הדמות הראשית והפרוטגוניסט בסדרת הטלוויזיה "זאב צעיר". את דמותו מגלם השחקן האמריקאי טיילר פוזי. סקוט, בנם של מליסה ורפאל מק'קול, הוא נער מתבגר ממוצע ותלמיד תיכון בעיירה הבדיונית ביקון הילס. מק'קול אינו תלמיד מוכשר או מקובל. הוא סובל מאסתמה ונאלץ להשתמש במשאף. הוריו של מק'קול גרושים, והוא גר עם אמו, מליסה מק'קול, שעובדת כאחות בבית חולים. אביו של סקוט הוא סוכן FBI. מק'קול עובד כעוזר וטרינר בקליניקה לבעלי חיים של ד"ר אלן דיטון. בעונה הראשונה הוא מתאהב באליסון, בת למשפחת ציידים. הם הופכים לזוג, ונפרדים בסוף העונה השלישית בעקבות מותה. בעונה השלישית מתאהב בקירה, תלמידה חדשה בבית הספר, ובעונה הרביעית הם הופכים לזוג. בסוף עונה 5 הם נפרדים מפני שקירה הצטרפה להולכות העור. בסוף עונה 6 הפך לבן זוגה של מאליה. בפרק הראשון של הסדרה יוצאים סקוט וסטיילס, חברו הטוב ביותר לסיבוב ביער לאחר שסטיילס שמע מאביו שביער נמצאה גופה. לאחר שיצאו לסיבוב ביער, אביו של סטיילס, נוח, תופס את סטיילס אך הוא לא מפליל את סקוט, וזה נשאר לבדו ביער. לאחר כמה צעדים עדר איילים רץ לעברו של סקוט והוא מפיל את המשאף שלו. בזמן שסקוט מחפש את המשאף הוא נתקל בגופה ובורח. לפתע, מזנק בפתאומיות איש זאב ונושך על סקוט. זמן מה לאחר מכן מתחיל סקוט להרגיש מוזר וחווה שינויים: הוא שומע דברים, רואה ביתר חדות, מתגלים בו יכולת ריפוי, טפרים ארוכים ושיניים חדות, והאינסטינקטים שלו משתפרים. בליל ירח מלא הוא נרדם ומתעורר בבוקר באמצע היער הרחק מביתו. סקוט מספר על הנעשה לסטיילס, שמתחיל לחקור על כך ומגלה שסקוט הופך לאיש זאב. בתחילה סקוט לא מאמין לו, אך לאחר כמה ימים הוא משתכנע. במשך העונות עוסקת העלילה בחייו של סקוט וחבורתו, המסתדרים עם המציאות החדשה. בעונה השלישית הופך סקוט לאלפא אמיתי, מנהיג להקה בעל יכולות משופרות, דבר שקורה אחת ל-100 שנה. בעונה הרביעית נושך את הבטא, חבר להקה תחת האלפא, הראשון שלו, ליאם דנבר, ובהמשך גם את היידן, חברתו של ליאם, אך לא נשך אותה בהתחלה מחשש למותה. סקוט מק'קול, באתר teen wolf MTV
זיל-4112R

זיל-4112R היא מכונית סלון מפוארת, מסוג לימוזינה, 6 דלתות, מתוצרת יצרנית הרכב זיל (ברוסית: "Zavod imeni Likhachova"), מברית המועצות, אשר יוצרה בין השנים 2006–2012. תכנון ובניית האב טיפוס נמשכו כ-6 שנים. הדגם מאופיין : בריפודי עור, מסך וידאו. מצלמת הווידאו פעילה, ומעבירה את הנתונים מקדמת הרכב למסך הווידאו גם כאשר התריסים מוגפים. הדלת האמצעית נפתחת בנגוד לתנועת הנסיעה. דלת הנהג והדלת האחורית נפתחות בכיוון הנסיעה. בבניית הרכב השתתפה חברת MSTS6 ZIL. זיל-4112R זיל-4112R זיל-4112R זיל-4112R זיל-4112R, מבט לפנים הרכב זיל-4112R, מבט לתא הנהג ולוח מחוונים זיל-4112R, מבט ללוח הבקרה מנוע זיל-4112R זיל-4112R, מבט לפנים הרכב זיל-4112R -מבט למושב האחורי זיל זיל 118, (הדגם קרוי גם : ZiL-118 Yunost) זיל-3250 זיס 101 זיל 111 זיל 114 זיל 115 זיל 117 זיל 4104 לימוזינה אתר החברה - ברוסית ובאנגלית זיל-4112R, סרטון באתר יוטיוב זיל-4112R, סרטון באתר יוטיוב
פיאג'ו אפה

פיאג'ו אפה (באיטלקית: Piaggio Ape; דבורה) הוא דגם של רכב מסחרי בעל שלושה גלגלים מתוצרת חברת פיאג'ו האיטלקית המיוצר ברציפות בדגמים שונים כ-70 שנים, מאז השקתו, כאשר במשך הזמן פותחו דגמים ועיצובים לשימושים שונים ומגוונים. כתוצאה מהשפעות מלחמת העולם השנייה סבלה איטליה מן המחסור באמצעי תחבורה ומקשיים פיננסים הכרוכים בתכנון ויצור של כלי רכב בן ארבעה גלגלים. בשנת 1947 העלה המתכנן והמעצב של קטנוע הוספה את הרעיון ליצור כלי רכב מסחרי קל בעל שלושה גלגלים אשר יסייע בהתנעת הפעילות הכלכלית במדינה. חברת פיאג'ו בנתה במהירות אב טיפוס ראשוני של הרכב אשר התבסס על מכלולי הקטנוע הדו גלגלי שלה בעל מנוע בן 125 סמ"ק. מושב הנהג ממוקם מעל המנוע בדומה לקטנוע. על הציר האחורי שלו הותקנו שני גלגלים ומעליהם ארגז שטוח מעץ בעל כושר העמסה של כ-200 ק"ג. העברת הכוח בוצעה באמצעות שרשרת ישירה. החברה נשענה על המוניטין המעולה של הקטנוע מתוצרתה ושיווקה את הרכב החדש תחת המותג "מכונית-וספה". הדגמים הראשונים הונעו באמצעות מגוון מנועים בנפח 50 ועד 150 סמ"ק ובדגמים הבאים גם 175 סמ"ק. ביצועי המנוע הותאמו להשגת מומנט גבוה יחסית על חשבון המהירות הסופית של כלי הרכב כך שיתאים למטרות המסחריות שלשמן עוצב בתוך הסביבה העירונית. בדגמים ששווקו החל משנת 1956 הוחלף מושב הנהג בתא סגור להגנה מפני פגעי מזג האוויר, בתחילה ללא דלתות שהוספו מאוחר יותר. בשנת 1966 הוצג דגם MP אשר היווה קפיצת מדרגה טכנולוגית משמעותית. המנוע הועבר לחלקו האחורי של הרכב והעברת הכוח לגלגלים נעשתה באמצעות ציריות. בנוסף, הותקנו בולמי זעזועים הידראולים משולבים עם קפיץ גומי. בשנת 1982 הציגה פיאג'ו גרסה חדשה ומשודרגת של אפה בעיצובו של מעצב העל, ג'יאוג'יארו, בעל מנוע בנפח 220 סמ"ק ובעל כושר הטענה של 700 ק"ג, ושנתיים לאחר מכן גרסה נוספת עם מנוע דיזל. הדגם הגדול ביותר הוצג בשנת 1986 והיה בעל כושר העמסה של כ-900 ק"ג. הפעלת פיאג'ו אפה נעשית באמצעות כידון ידיות בדומה לאלה של הקטנוע שעל בסיסו יוצר אם כי בדגמים המאוחרים ניתן להשיגו גם עם הגה עגול. בנוסף קיימת ידית הפעלה המאפשרת שילוב להילוך אחורי שאינו קיים בקטנוע. עיצוב סביבת הנהג בסיסית ביותר ורק מספר שנים לאחר ההשקה של הגרסאות עם תא נהג סגור נוספה לו מערכת חימום. תא הנהג הותאם בתחילה לאדם אחד בלבד אך בדגמים מאוחרים יותר הורחב והותאם להסעת נוסע נוסף לצידו. היציאה והכניסה לתא הנהג מתאפשרת משני צדדיו על מנת לספק נוחות והתאמה לפעילות הפריקה והטעינה משני צידי הדרך. פיאג'ו אפה עוצב בגרסאות רבות במטרה להתאימו למגוון רחב במיוחד של שימושים מסחריים. השימוש המקורי שלשמו עוצב כלי הרכב הוא לצורכי שינוע של מטענים מסחריים קלים וציוד לשימושם של בעלי מקצוע עצמאיים כגון חשמלאים, שרברבים וטכנאים, ולהובלת דואר וחבילות קטנות. השימוש העיקרי כיום בדגמי פיאג'ו אפה הוא להסעת נוסעים בתצורת ריקשה בעיקר בהודו ובמדינות דרום מזרח אסיה. מבנהו וצורתו הבלתי שגרתית של פיאג'ו אפה משמשים פעמים רבות כבסיס מתנייע לקידום מכירות ופרסום של מוצרים ואירועים. פיאג'ו אפה כבר לא מיוצר כיום באיטליה אך עדיין משמש בה רבות בהיותו בעל יתרונות רבים וחסרי תחליף לתנועה בסימטאות הצפופות והצרות של מרכזי הערים העתיקות. היצור מתבצע בהודו לשימוש מקומי ועבור שאר מדינות דרום מזרח אסיה. בהודו מתבצע היצור על ידי בג'אג' אוטו לשימוש כרכב הסעה-ריקשה, במגוון גרסאות של מנועי בנזין ודיזל בנפחים שונים. פיאג'ו אפה קלסינו וספה מדיה וקבצים בנושא פיאג'ו אפה בוויקישיתוף אתר האינטרנט הרשמי של פיאג'ו אפה
נמרוד לוי

נמרוד לוי (נולד ב-24 במרץ 1995) הוא כדורסלן ישראלי המשחק בעמדות הפאוור פורוורד והסמול פורוורד בהפועל ירושלים ובנבחרת ישראל בכדורסל. לוי התחיל את דרכו כשחקן בקבוצות הקט סל הילדים והנערים של עוצמה מודיעין והמשיך בקבוצות הנוער של מכבי תל אביב. במסגרת שיתוף הפעולה של מכבי תל אביב עם קבוצת עירוני רמת גן מהליגה הלאומית בכדורסל שיחק לוי בקבוצה בעונת 2014/2015. עונה לאחר מכן הושאל להפועל גליל עליון-קריית שמונה. בעונת 2016/2017 הושאל לוי למכבי ראשון לציון אך חזר במהלך העונה למכבי תל אביב. בקיץ 2017 הושאל למכבי אשדוד באר טוביה. אחרי עונה מוצלחת במדי אשדוד, אותה סיים עם ממוצעים של 10.5 נקודות, 6.3 ריבאונדים ו-1.4 אסיסטים למשחק ותואר השחקן המשתפר, חזר נמרוד לוי מההשאלה למכבי תל אביב, וחתם על חוזה לשנתיים. ב-15 בינואר 2019, לאחר שלא זכה לדקות משחק רבות כפי שקיווה, מימש לוי סעיף שחרור בחוזהו ועזב את מכבי תל אביב. ב-1 במרץ 2019 חתם עד לסוף העונה במכבי אשדוד באר טוביה, וב-20 במאי של אותה שנה קבע שיא נקודות אישי של 36 נקודות ב-33 דקות במשחק מול הפועל חולון. את העונה באשדוד סיים לוי עם ממוצעים של 15.2 נקודות ו-7.1 ריבאונדים למשחק. ב-17 ביולי 2019 חתם לוי לשנתיים בהפועל ירושלים, אבל כבר אחרי עונה אחת עבר לשחק בעירוני נס ציונה. בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוו הפולנית 74:82. בעונת 2021/22 זכה בתואר שחקן העונה הישראלי בליגת העל בכדורסל. ב-17 בפברואר 2024 ביקש להשתחרר מקבוצתו הטורקית סמסונספור בשל מצבה הכלכלי וחזר לקדנציה שנייה בהפועל ירושלים וזכה איתה שוב בגביע המדינה באותה עונה לאחר ניצחון בגמר על מכבי תל אביב. לוי נודע בסגנון משחק אתלטי ומשולב יחסית לגובהו הרב, שמתבסס על קליעות מהשלוש ומהשדה, וכן הטבעות במשחק פיק-אנד-רול חכם. הפועל ירושלים גביע המדינה: 2023/2024 פרופיל, באתר eurobasket פרופיל, באתר פיב"א פרופיל, באתר היורוליג נמרוד לוי, באתר מנהלת ליגת העל בכדורסל מצטייני עונת 2017/18 בליגת ווינר סל. מנהלת ליגת העל בכדורסל. 8 ביוני 2018 ורד כהן‏, נמרוד לוי חתם לשנתיים במכבי תל אביב: "אקח את ההזדמנות בשתי ידיים", באתר וואלה, 16 ביולי 2018 אפרת עמורבן, נמרוד לוי שוחרר ממכבי תל אביב, באתר ynet, 15 בינואר 2019 אור שקדי‏, מכבי אשדוד/באר טוביה: נמרוד לוי חתם עד סוף העונה, באתר וואלה, 1 במרץ 2019 אהרל'ה ויסברג‏, הושלם הסגל הישראלי הבכיר: נמרוד לוי ובר טימור חתמו בהפועל ירושלים, באתר וואלה, 17 ביולי 2019 משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021 חוזר לבירה: נמרוד לוי חתם בהפועל ירושלים, באתר ONE‏, 17 בפברואר 2024
סופר נובים

סופר נובים (מאנגלית: Supernoobs) היא סדרת אנימציה אמריקאית-קנדית אשר מונפשת באמצעות אדובי פלאש. המדבבים המקוריים הם מייקל אדמת'וויט, ריצ'רד כוקס, מאט היל, ביל מונדי, טבית'ה סט. גרמיין ולי טוקר. הסדרה משודרת בקנדה החל מה-7 בדצמבר 2015 ובישראל החלה את שידוריה ב-5 במרץ 2017. ארבעה חברים מקבלים כדורי קרב מיוחדים המעניקים להם כוחות על. בעזרתם עליהם לעצור וירוס קטלני המאיים להשמיד את האנושות. אתר האינטרנט הרשמי של סופר נובים (באנגלית) אתר האינטרנט הרשמי של סופר נובים "סופר נובים", במסד הנתונים הקולנועיים IMDb (באנגלית) "סופר נובים", באתר Hulu סדרות (באנגלית) "סופר נובים", במסד הנתונים הקולנועיים KinoPoisk (ברוסית) "סופר נובים", במיזם "אישים" לתיעוד היצירה הישראלית Milligan, Mercedes (12 באוגוסט 2014). "'Supernoobs' Coming to Teletoon, Cartoon Network". Animation Magazine. נבדק ב-2 בנובמבר 2015. {{cite news}}: (עזרה) עד שידורו בישראל, כל פרק ייכתב בשמו המקורי באנגלית
טירת הזכוכית (סרט)

טירת הזכוכית (באנגלית: The Glass Castle) הוא סרט קולנוע אמריקאי מ-2017 בבימויו של דסטין דניאל קרטון. הסרט מבוסס על רב-המכר מאת ג'אנט וולס באותו השם, המספר על התבגרותה במשפחה לא מתפקדת ומוכת עוני. בסרט מככבים ברי לארסון, וודי הרלסון ונעמי ווטס. סרט זה הוא תאום לסרט "קפטן פנטסטיק" משנת 2016. גיבורת הסרט היא ג'אנט וולס, עיתונאית מצליחה. העלילה עוקבת אחר ילדותה במשפחה ענייה ולא מתפקדת, שבה האם תמהונית, והאב מלמד את הילדים שיעורים חשובים לחיים, אך הוא אלכוהוליסט והמשפחה נודדת ממקום למקום ברחבי ארצות הברית בעקבות פיטוריו. ברי לארסון - ג'אנט וולס נעמי ווטס - רוז מארי וולס וודי הרלסון - רקס וולס שרה סנוק - לורי וולס סיידי סינק - לורי וולס הצעירה מקס גרינפילד - דייוויד ג'וש קראס - בריאן וולס איאן ארמיטאג' - בריאן וולס (כילד) ברידג'ט לנדי-פיין - מורין וולס אלה אנדרסון - ג'אנט וולס (כילדה) צילומי הסרט החלו במהלך 2016 במונטריאול שבקנדה ומשם עברו לניו מקסיקו ולוירג'יניה המערבית. הקרנת הבכורה של הסרט נקבעה ל-11 באוגוסט 2017. אתר הסרט ביקורות: איתן לשם, עכבר העיר אונליין, טירת הזכוכית: המופע של שיא המיינסטרים, באתר הארץ, 16 באוגוסט 2017 ארז דבורה, ביקורת סרט: "טירת הזכוכית" - נושא עוצמתי, ביצוע מפוספס, באתר ynet, 18 באוגוסט 2017 "טירת הזכוכית", במסד הנתונים הקולנועיים IMDb (באנגלית) "טירת הזכוכית", באתר AllMovie (באנגלית) "טירת הזכוכית", באתר Rotten Tomatoes (באנגלית) "טירת הזכוכית", באתר Box Office Mojo (באנגלית) "טירת הזכוכית", באתר Metacritic (באנגלית) "טירת הזכוכית", באתר Hulu סרטים (באנגלית) "טירת הזכוכית", במסד הנתונים הקולנועיים KinoPoisk (ברוסית) ‘The Glass Castle’ With Brie Larson, Woody Harrelson, Naomi Watts Begins Filming, ‏collider.com, ‏6 ביוני 2016
בוקאס דל טורו

האם התכוונתם ל... ארכיפלג בוקאס דל טורו – ארכיפלג בים הקריבי, שוכן בצפון-מערב פנמה. בוקאס דל טורו (מחוז) – מחוז בפנמה, כולל את הארכיפלג. בוקאס דל טורו (עיר) – עיר בפנמה, בירת המחוז.
המהרה

הַמְהָרָה או אוֹבֶרְקְלוֹקִינְג (באנגלית: Overclocking, לעיתים בקיצור OC) היא הפעלתו של רכיב אלקטרוני (בדרך כלל חלקי מחשב) בתדר שעון גבוה מהתדר שנקבע על ידי היצרן, על מנת לשפר את ביצועי המחשב. המהרה מתבצעת בעיקר למעבד וללוח האם, אם כי גם לזיכרון, כרטיס מסך ורכיבים אחרים. ההמהרה לא מבוצעת במעבד עצמו אלא בלוח האם, והמעבד מתאים את עצמו למהירות החדשה שנקבעה בלוח האם. התהליך מבוצע לרוב על ידי משתמשי קצה של מחשבים על מנת לשפר את ביצועי המחשבים. ישנן מספר בעיות בהמהרת מחשב ביתי או כל רכיב אלקטרוני, למשל פליטת חום מוגברת, שגיאות, בעיות תאימות וכדומה. סיבה נוספת לביצוע ההמהרה היא לשם תחרויות; קיימות בעולם מספר בלתי מבוטל של תחרויות אוברקלוקינג למעבדים (ורכיבי חומרה נוספים, בעיקר לכרטיסי מסך וזיכרון) המתרחשות מעת לעת, בהן המטרה העיקרית היא להגיע לתוצאה הגבוהה ביותר בבוחן הביצועים (benchmark) תוך שמירה על הגבלות התחרות. ההגבלות משתנות בין תחרות לתחרות, אך לרוב יכללו הגבלה על דגמי החומרה הספציפיים לתחרות וטמפרטורת הרכיבים. מטרת ההגבלות היא ליצור תחרות מעניינת יותר, ולאפשר תחרות הוגנת; שימוש בחומרה פשוטה או זולה יותר, ובכך למנוע מצב של Pay to win, מצב שבוא המתחרה שקנה את החומרה החזקה (והיקרה) יקבל יתרון משמעותי ולא הוגן. בחלק מן התחרויות אין הגבלות כלל (חוץ מחוקים בסיסיים על מנת למנוע רמאויות) ובהן המטרה היא לתת לשחקנים הטובים ביותר להגיע לתוצאות הכי טובות, ואף לשבור שיאי עולם. בעיית החום היא הבעיה החמורה ביותר, והיא מהווה מכשול מרכזי בהמהרת מחשבים. על מנת להתמודד עם בעיה זו התפתחה תעשיית רכיבי הקירור לסוגיהם. קירור סטנדרטי במחשב שולחני מורכב מיחידת גוף קירור עשויה מתכת מוליכת חום בעלת שטח פנים גדול ומאוורר שנועד לקרר אותה (או פולט את החום הנפלט ממנה). כיום קיימים גם פתרונות המבוססים על מים, גז ועיקרון פלטייה. מדיה וקבצים בנושא המהרה בוויקישיתוף ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
סיאמכ מורה צדק

ד"ר סיאמכ מורה צדק (בפרסית: سیامک مره‌صدق; נולד ב-1965) הוא חבר פרלמנט איראני, המג'לס, ממוצא יהודי, שכיהן בעבר כיו"ר הוועד היהודי של טהראן, ארגון הגג של יהודי איראן. מורה צדק הוא גם רופא, המנהל את מרכז הצדקה ובית החולים ד"ר ספיר בטהראן, הנמצא בבעלותו ומימונו של הוועד. נולד בעיר שיראז כנצר לאחד ממנהיגי הקהילה המקומית. בטרם נכנס לפרלמנט האיראני נחשב למרצה מבוקש באוניברסיטה ולרופא מנתח בעל מוניטין. במקביל היה אחד מעורכי השבועון היהודי "אופק בינה". הפעילות הפוליטית שלו החלה בשנות ה-80, לאחר המהפכה האיראנית, כאשר חבר ל"ארגון היהודים הצעירים", שהיה בזמנו ארגון סוציאליסטי. דרך פעילותו בארגון זה יצר את קשריו עם השלטון. ב-2002 נישא לאשתו טינה. נבחר לפרלמנט ב-2008, לא במסגרת הבחירות הכלליות, אלא כבחירה של חברי הקהילה היהודית לאיוש המקום המשוריין ליהודים בפרלמנט האיראני, בהתאם לסעיף בחוקה, כשהוא יורש את מקומו של היהודי מוריס מותמד. במסגרת חברותו בפרלמנט הוא חבר בוועדת הבריאות. עיקר תפקידו של מורה צדק כחבר פרלמנט מתמקד בסיוע לקהילה היהודית. מורה צדק מוכר כאנטי-ציוני מובהק, אשר מרבה להתבטא נגד ישראל. בין השאר כשהשתתף בהפגנה מול משרדי האו"ם בטהראן ב-2008, במהלך מבצע עופרת יצוקה, וגינה את "פשעי המלחמה של ישראל ואת הטבח בחפים מפשע ברצועת עזה", וכן השווה ב-2014, במבצע צוק איתן, בין התנהגות ישראל לזו של גרמניה הנאצית במלחמת העולם הראשונה והשנייה. לגבי תופעת האנטישמיות באיראן אמר, כי "זו תופעה ששמורה לעולם הנוצרי והאירופי", אך בתקופת הנשיא מחמוד אחמדינז'אד יצא בגלוי כנגד הכחשת השואה של אחמדינז'אד. אתר ועד הקהילה ליהודי טהראן צביקה קליין, היהודי של רוחאני בפרלמנט: אנטי ציוני מובהק, באתר nrg צביקה קליין, "פשעי ישראל בעזה מזכירים את פשעי הנאצים", באתר nrg Iranian Jews protest against Gaza tragedy Tehran - Jewish Hospital Receiving $400K Donation From Iranian PresidentIn At The Heart Of Tehran Continues To Thrive "Iranian Jewish MP dismissive of Netanyahu, senators' letter". Al-Monitor (באנגלית אמריקאית). 2015-03-12. נבדק ב-2017-03-03. ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
מריקופה (פירושונים)

האם התכוונתם ל... מריקופה – קבוצה אתנית של אינדיאנים בארצות הברית. מריקופה (שפה) – שפה המדוברת על ידי בני המריקופה. מריקופה (מחוז) – מחוז במדינת אריזונה בארצות הברית מריקופה (אריזונה) – עיר במדינת אריזונה בארצות הברית. מריקופה (קליפורניה) – עיר במדינת קליפורניה בארצות הברית.
רוביל סרסור

רוביל סרסור (בערבית: روبل صرصور; נולד ב-17 באוגוסט 1983) הוא כדורגלן עבר ערבי-ישראלי ששיחק בעמדת החלוץ. סרסור התחיל את הקריירה שלו בהפועל כפר קאסם ובגיל 13 הצטרף למחלקת הנוער של מכבי פתח תקווה. בעונת 2001/2002 ערך את הופעת הבכורה שלו בליגה במשחק הליגה נגד הפועל תל אביב. ב-11 באוגוסט 2005 הבקיע את שער הבכורה שלו בזירה האירופית בניצחון 0–5 נגד בשקימי. בעונת 2010/2011 חלה ירידה במעמדו של סרסור והוא הושאל להפועל בני לוד מהליגה הלאומית אחרי 15 שנה בפתח תקווה. ביולי 2011 חתם בהפועל כפר סבא. בדצמבר 2011 חזר לליגת העל כאשר חתם בהפועל עכו עד לסיום העונה. בספטמבר 2013 סיכם במ.ס. כפר קאסם מליגה א'. ב-23 בספטמבר 2013 ערך את הופעת הבכורה שלו בכפר קאסם בניצחון 1–3 נגד מכבי עירוני עמישב פתח תקווה במסגרת גביע המדינה. את העונה סרסור סיים עם 12 שערי ליגה ו-4 נוספים בגביע. מכבי פתח תקווה גביע הטוטו: 2003/2004 רוביל סרסור, באתר ההתאחדות לכדורגל בישראל רוביל סרסור, באתר Transfermarkt רוביל סרסור, באתר FootballDatabase.eu אורן קורנפלד‏, הפועל עכו: רוביל סרסור חתם עד תום העונה, באתר וואלה, 6 בדמצבר 2011 גיא גולדפרב, רוביל סרסור סיכם בכפר קאסם, באתר דאבל פס, 9 בספטמבר 2013
בורובה

האם התכוונתם ל... בורובה (מחוז חרקוב) – עיירה במחוז חרקוב באוקראינה. בורובה (מחוז קייב) – עיירה במחוז קייב באוקראינה. בורובה (פודקרפאטי) – כפר בפרובינציית פודקרפצקיה בפולין.
האגודה היהודית להוצאה לאור

האגודה היהודית להוצאה לאור (באנגלית: Jewish Publication Society of America) היא חברה ללא כוונת רווח לפרסום ספרים יהודיים באנגלית. החברה נוסדה בשנת 1888 בפילדלפיה על ידי הרב הרפורמי יוסף קראוסקופף ואחרים בעקבות תהליך של התחזקות הזהות היהודית (אנ') בקרב יהודי ארצות הברית. בשנת 1893 התמנתה הנרייטה סאלד למזכירת המערכת וחברת ההנהלה הראשית של האגודה. בעבודתה עסקה לא רק בענייני מנהלה, אלא תרגמה בעצמה וערכה ספרים וקבצים שונים, בהם "ספר השנה ליהודי אמריקה".  האגודה לא רק תרגמה ספרים קיימים אלא גם יזמה תחרויות לכתיבת ספרים בעלי תוכן יהודי. מדיה וקבצים בנושא האגודה היהודית להוצאה לאור בוויקישיתוף אתר האינטרנט הרשמי של האגודה היהודית להוצאה לאור (באנגלית) משה סמילנסקי, "הנרייטה סאלד", עמוד 7 בחוץ לארצנו, המליץ, 24 בדצמבר 1897 Write a story of Jewish Life; You may win a prize, שיקגו סנטינל, 19 בספטמבר 1913 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
הנרי בדימו

הנרי בדימו נסאנה (בצרפתית: Henri Bedimo Nsamé; נולד ב-4 ביוני 1980) הוא כדורגלן עבר קמרוני ששיחק בעמדת הבלם. בדימו נולד בדואלה, קמרון ובגיל 15 היגר עם משפחתו לצרפת. הוא התחיל את הקריירה שלו במחלקת הנוער של גרנובל ממנה הגיע גם לקבוצה הבוגרת. בשנת 2003 הצטרף לטולוז בהעברה חופשית. בטולוז בדימו התקשה למצוא את מקומו ועזב אחרי שלוש שנים. בשנת 2006 חתם בלה הבר. ב-28 ביולי 2006 ערך את הופעת הבכורה שלו בלה הבר בהפסד 1–3 נגד אמיין. ב-13 באוקטובר 2006 הורחק לראשונה בקריירה בניצחון 0–1 נגד איסטר. ב-14 במאי 2007 בדימו הבקיע שער עצמי בהפסד 1–2 למונפלייה. ב-22 ביולי 2007 חתם בשאטורו. ב-21 בספטמבר 2007 בדימו הבקיע את שערו הראשון בקריירה בניצחון 0–1 שאמור ניור. ב-11 בינואר 2010 חתם בלאנס מהליגה הראדונה. ב-6 בפברואר 2010 בדימו ערך את הופעת הבכורה שלו בניצחון 1–2 נגד לה מאן. ב-20 בפברואר 2010 הוא הבקיע את שער הבכורה שלו במועדון בניצחון 0–2 נגד מונקו. בתום עונת 2010/2011 ירדה לאנס לליגה השנייה ובדימו עזב את המועדון. ביוני 2011, הוא חתם על חוזה לארבע שנים במונפלייה. במונפלייה הוסט לעמדת המגן השמאלי ובתום העונה זכה עם המועדון באליפות ראשונה בהיסטוריה ובדימו נכלל בנבחרת העונה של הליגה. ב-1 באוגוסט 2013 חתם ל-3 שנים באולימפיק ליון תמורת 2 מיליון אירו. בקיץ 2016 חתם במרסיי. ב-10 באוקטובר 2009 ערך את הופעת הבכורה שלו בנבחרת קמרון בניצחון 0–3 נגד טוגו במסגרת מוקדמות מונדיאל 2010. בדימו זומן לסגל הנבחרת לקראת גביע אפריקה לאומות 2010. ב-9 ביוני 2015 הבקיע את שער הבכורה שלו בנבחרת בתיקו 1-1 נגד הרפובליקה הדמוקרטית של קונגו. בדימו השתתף עם הנבחרת גם במונדיאל 2014 וגביע אפריקה לאומות 2015. מונפלייה ליגה 1: 2011/2012 אישיים נבחרת העונה בליגה הצרפתית: 2011/2012 הנרי בדימו, באתר Transfermarkt הנרי בדימו, באתר Soccerway הנרי בדימו, באתר National Football Teams הנרי בדימו, באתר FootballDatabase.eu פרופיל המאמן, באתר Transfermarkt
נפתלי צבי הלברשטאם

רבי נפתלי צבי הלברשטאם (כ"ה בסיוון ה'תרצ"א, יוני 1931 – י"ב באדר ב' ה'תשס"ה, 23 במרץ 2005) (כונה ר׳ נפתל'טשע), היה האדמו"ר הרביעי מבאבוב. בנם של האדמו"ר רבי שלמה הלברשטאם (השני) מבאבוב ובלומא רחל בת רבי חיים יעקב טייטלבוים מלימנוב, שהייתה בת דודתו של אביו. בר המצווה שלו הייתה באמצע השואה בכ"ה בסיוון ה'תש"ד (1944) בעיר גרויסווארדיין, לאחר השואה אביו הקים מחדש וביסס את חסידות באבוב בארצות הברית. לקראת סוף השואה, אביו שלחו ללמוד בישראל, והוא למד בישיבות תורה ויראה ובית אברהם סלונים. נישא להעסא בת רבי יוסף פנט מדעש. עמד לימין אביו במהלך כל השנים בבניית החסידות והקמת מוסדות התורה והחינוך. לאחר פטירת אביו האדמו"ר רבי שלמה בשנת ה'תש"ס (2000), הוכתר לאדמו"ר מבאבוב על אף שמצבו הבריאותי כבר לא בטוב. כיהן כאדמו"ר ארבע וחצי שנים. היה אב לשתי בנות. חתנו הראשון הוא רבי מרדכי דוד אונגר, שהוכתר כאדמו"ר מבאבוב-45, והשני הוא רבי יהושע רובין (בן רבי מרדכי דוד מסאסרגן) המכהן כאב בית דין בחצרו של גיסו. ימי הבחרות - קונטרס על תקופת לימודיו בירושלים, בורו פארק תשס"ו. נפתלי צבי בן שלמה הלברשטאם (1930-2005), דף שער בספרייה הלאומית נפתלי צבי הלברשטאם, במסד הנתונים הקולנועיים IMDb (באנגלית)
גזענות הפוכה

גזענות הפוכה היא מונח המשמש לתיאור גזענות, על ביטוייה השונים כמו אפליה, הכללה ודעות קדומות, כלפי קבוצות אתניות שנחשבות לפריווליגיות או דומיננטיות, לרוב אנשים לבנים. המושג נפוץ בעיקר בקרב שמרנים בארצות הברית הטוענים כי אנשים לבנים סובלים מגזענות המופנית כלפיהם על ידי קבוצות מיעוט אתניות שלאורך ההיסטוריה סבלו מקיפוח מתמשך ומידי הממסד הפועל לקידום זכויות אזרח. החשש כי קידום שוויון זכויות יפגע לרעה במעמדם של אנשים לבנים היה קיים עוד לפני הישגי התנועה לזכויות האזרח בשנות ה-60 ותחילת שנות ה-70. במהלך שנות ה-70 הפך חשש זה להאשמה כנגד הפעילות להעדפה מתקנת בטענה כי זו מהווה גזענות הפוכה. מעט המחקרים שבחנו את הנושא לא מצאו עדויות אמפיריות התומכות בטענה. מבקרי המונח טוענים כי גזענות הפוכה אינה קיימת מכיוון שלבני הקבוצות המקופחות אין את היכולת לממשה בצורה של אפליה וכי גזענות חייבת להיות ממוסדת. בהתייחסם לטענה כי העדפה מתקנת היא סוג של אפליה על רקע מוצא וגזע הם טוענים שעל מנת להביא לשוויון חברתי השימוש באפליה מתקנת הוא הכרחי ומה שנתפס כגזענות הפוכה הוא למעשה ביטול הפריווילגיות של אנשים לבנים. גזענות ממסדית מדיה וקבצים בנושא גזענות הפוכה בוויקישיתוף הגדרה מילונית, הגרסה הדיגיטלית של מילון אוקספורד Amy Elizabeth Ansell, Race and Ethnicity: The Key Concepts, Routledge, 2013, עמ' 136-137, ISBN 978-0-415-33794-6. (באנגלית) Does Reverse Racism Exist?מאמר ב-thoughtco ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
ללא כותרת (דוד בן-שאול)

"ללא כותרת" הוא הדפס מאת הצייר הישראלי דוד בן-שאול. ההדפס של בן-שאול נוצר בשנת 1986 והודפס בטכניקה של הדפס אבן ב-4 צבעים במהדורה של 50 עותקים במרכז ברסטון לגרפיקה. ההדפס, בגובה 78.5 ס"מ וברוחב 62.5 ס"מ, מציג סצנה של טבע דומם בסטודיו של האמן. על השולחן מתוארות צנצנות עם מכחולים, צלחת על רגל וכן דמויות של תרנגול ומעין כלב. דמויות אלו הן פסלוני קרמיקה אותן נהג ליצור האמן, שעסק גם בקדרות ובפיסול קרמי. סגנון הציור של ההדפס אקספרסיבי, דבר המתבטא, לדוגמה, במילוי משטח הצבע החום של השולחן ובתיאור התלת-ממדי של צנצנות המכחולים. בן-שאול מתאר את דמות פסל הציפור כאילו היא עטופה בתחבושות. גדעון עפרת קישר את העבודה, כמו גם את יצירתו של בן-שאול בתקופה זו, כביטוי ליחס למוות. ההדפס הופיע על כריכת קטלוג תערוכת היחיד שערך בן-שאול בסדנת ההדפס ירושלים בשנת 1987. ראו: עפרת, גדעון, דוד בן-שאול: הדפסי מוות וחיים, סדנת ההדפס ירושלים, ירושלים, 1987, עמ' 66 ראו: עפרת, גדעון, דוד בן-שאול: הדפסי מוות וחיים, סדנת ההדפס ירושלים, ירושלים, 1987